 Guddoomiye Sanweyne ayaa sidoo kalena intaasi ku daray halkan waxaanu ka cadaynaynaa in aanu tagnay Madaarka Berbera, intaanan kan iman, oo wakhtigan xaadirka ah diyaaraduhu aanay iman lagana shaqaynayo Terminal kiisa, waxaanu ku soo aragnay Terminal Caalami ah xaqiiqatan, haday tahay qaybta dhoofka iyo soo degista dhismaha loogu tallo galay iyo shandadahoodaba, sida loogu shaqaynayo, inkastoo la dhisayey madaarkii oo in yar oo xaabxaabis ahi u hadhsanayd, haddana waxaanu ku soo aragnay Terminal International ah oo sida dunida u eg, kan Hargaysana sidaa si leeg, waxaanu isagana ku aragnay in uu aad iyo aad ula jaan qaaday, madaaradda Caalamiga ah ee dunidda, waxa u daliil ah taas diyaaradaha soo fadhiisanaya nooca ay yihiin, iyo kuwa ka kacayaa nooca ay yihiin, adeega loo qabato umadda waa adeeg fiican, shirkayaga waxa ka soo qayb galay shirkada NASHA, Maamulka Waaxaha Wasaaradda iyo Kuwa Madaarka, iyaga oo noo iftiimiyey lacagaha cida qabta iyo halka ay ku dhacdo, sida dadka looga qaado, way noo soo wada bandhigeen si isu dheeli tiran, aad iyo aadna way ugu mahadsan yihiin, dhinaca horumarka, waddamo badan ayaan tagay markaa Madaarku waa meesha ugu horaysa ee ishu qabato, dee madaarka Hargaysa waa madaar ishu qaban karto, oo amaantiisa Wasiirka iyo Tiimkiisu ay wada leeyihiin iyo umadda Somaliland ba. 